ઈતિહાસનું અટ્‍હાસ્ય ભારતના ભાગલા દરમિયાન પ્રગટ થયું. પાકિસ્તાનના ભાગલા થયા ત્યારે બે-રાષ્ટ્રના સિદ્ધાંતનો ઉલાળિયો થઈ ગયો. ભાગલા ધર્મ અને કોમના આધારે થયા. બાંગ્લાદેશ પહેલાંના ઇસ્ટ પાકિસ્તાનના મુસલમાનો માટે પાકિસ્તાનમાં હળવા ધિક્કારની લાગણી પ્રવર્તતી હતી. પાકિસ્તાનના એક અધિકારીએ બંગાળી મુસલમાનોને ‘કાળિઆ લોકો અને વાંદરાની દાઢી ધરાવનારા’ તરીકે વર્ણવેલા. તાહિરા મજહરઅલી પંજાબી નેતા પર સિકંદર હયાત ખાનની દીકરી હતી. તે એક બનાવ નોંધે છે. પંજાબી સુખી મુસલમાનોની ખાનદાન ગણાતી ફેસનેબલ સ્ત્રીઓ એક સરકારી કાર્યક્ર્મ દરમિયાન અંદર અંદર વાતો કરી રહી હતી. વાતવાતમાં તાહિરાના કાને શબ્દો અથડાયા : ‘બંગાળની સ્ત્રીઓ પર અમારા સૈનિકો બળાત્કાર કરે તેથી શું બગડી ગયું ? કંઈ નહીં તો એ લોકોની આવતી પેઢી રૂપાળી તો દેખાશે !’